
Schots Gaelic 


Schots Gaelic of Schots-Gaelisch, Gaidhlig in de toale zelve, is 
e Keltische toale ofkomstig van Schotland. De toale makt deel 
uut van de Goidelischn tak van de Keltische toaln en is lik 
modern Iers en Manx ountwikkeld uut't Middel-Iers. 't Komt dus 
uutendelik van't Oud-Iers. 

Volgens e tellienge in Schotland in 2001 kostn der 58.652 
menschn (1,2% van de Schotsche bevolkienge ouder of drie jaar) 
Gaelic klappn, 't meest van al in de Hebriedn. Da wyst ip e 
doalienge van 7300 Gaelic sprekers vergeleekn me 1991. Toch 
wordn der de latstn tyd efforts gedoan vo de toale te doen 
heripleevn en't antal jounge sprekers is vermeerderd. 

Schots Gaelic is gin officiele toale van d' Europeesche Unie en 
ook nie van't Verenigd Keunienkiyk, moa't wordt wel anzien lik 
e regionale toale in 't kader van 't Europees Handvest vo 
regionale toaln of toaln van minderheedn, geratificeerd deur de 
Britsche regerienge. Doaby ist er een officiele erkennienge van 
de toale met een officiele toalorganisoasje, de Bord na Gaidhlig. 

Buutn Schotland bestoan der ook dialectn van de toale, lik 
Canadees Gaelic in Canada ip Cape Bretoneiland, Glengarry 
County in Ontario en g'isoleerde gebiedn van Nova Scotia. 

Noame 


Schots Gaelic wordt van tyd ook geweune Gaelic genoemd. In 
Schotland wordt dat uutgesprookn lik [' galik], buutn Schotland 
meer lik / 1 gel lik/. Schots Gaelic meug nie verward wordn me 
Schots, e toale die nauwe verwant is an't Iengels en die't meest 
geklapt wordt in de Schotsche Leeglandn. 

Toalgebied Schotland en Canada 

Sprekers 100.000 (60.000 
moedertoale) 

Toalfamilie Indo-Europees 


■ Keltisch 


■ Goidelisch 


■ Schots Gaelic 


Stoatus 

Officieel in Schotland 

Toalorganisoatie Bord na Gaidhlig 
Toalcodes 
ISO 639-1 gd 
ISO 639-2 gla 
ISO 639-3 gla 













Schots Gaelic ip e grafsteen Twitoalige plakkoate, Schots Gaelic 

en lengels 


Zie de Schots Gaelic uutgoave van Wikipedia. 

Ofbeeldiengn die ier by passn ku je vien in de categorie Scottish Gaelic language van 
* Wikimedia Commons. 


Overgenomen van "https://vls.wikipedia.Org/w/index.php?title=Schots_Gaelic&oldid=302823" 


Boovnstoand blad es vo de latste ki veranderd om 13:04 ip 10 nov 2019. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 


















